Tupolev Tu-154

Tupolev Tu-154 (Russisk: Туполев Ту-154) er et russisk fremstillet passagerfly som siden 4. oktober 1968, hvor flyet for første gang blev præsenteret i Sovjetunionen, aktivt har tjent adskillige passagerer i en række østeuropæiske, centralasiatiske og tidl./nuværende kommunistiske flyselskaber. Tu-154 fik NATO-rapporteringsnavnet Careless i Vesten.

Udvikling 
Tu-154 blev udviklet for at opfylde Aeroflots behov for at udskifte den jetdrevne Tu-104 og de turbopropdrevne Antonov An-10 og Iljusjin Il-18. Tu-154 var opbygget efter samme koncept som den britiske Hawker Siddeley Trident, der fløj første gang i 1962, og den amerikanske Boeing 727, der fløj første gand i 1963. Mellemdistanceflyet Tu-154 blev markedsført af Tupolev samtidig med, at Iljusjin markedsførte langdistanceflyet Iljusjin Il-62. Det sovjetiske luftfartsministerium valgte Tu-154, da flyet indarbejdede det nyeste indenfor sovjetisk flydesign og bedst opfyldte Aeroflots forventede behov i 1970'erne og 1980'erne.

Tu-154 fløj sin jomfruflyvning den 4. oktober 1968. De første leverancer til Aeroflot fandt sted i 1970. Aeroflot anvendte i flyene til fragt og post i maj 1971 og påbegyndte passagerflyvninger i februar 1972.

Produktion og anvendelse 

Tupolev fremstillede fortsat Tu-154M så sent som i 2009, selvom det tidligere var annonceret, at produktionen ville ophøre i 2006. Der er fremstillet 1025 Tu-154'ere, hvoraf 214 fortsat var i tjeneste den 14. december 2009. Den sidste seriefremstillede Tu-154 blev leveret til det russiske forsvarsministerium den 19. februar 2013 fra Aviakor-fabrikken. Flyet havde opgraderet avionics, VIP-cabine og et særlig kommunikationsmodul.

Det statsejede russiske flyselskab Aeroflot brugte i mange år Tu-154 til, at transportere langt størsteparten af sine passagerer. Den 31. december 2009 blev flight SU736 fra Jekaterinburg til Moskva, den sidste flyvning med typen i selskabet.

I dag benyttes flyet primært af Rusland og Kina til militært brug.

Derudover bruges flyet også til civil transport- og passagerflyvning. Flyet benyttes bl.a. af Tymen Avia Trans, Iran Air Tours, Uzbekistan Airways, Daghestan Airlines, Yakutia Airlines, Caspian Airlines og mange flere.

Specifikationer

Versioner 

 Tu-154

 Tu-154A

 Tu-154B

 Tu-154B-1

 Tu-154B-2

 Tu-154S

 Tu-154M

 Tu-154M-LK-1

 Tu-154M-ON

 Tu-154M-100

Styrt og uheld 

 29. august 1996 styrtede Vnukovo Airlines Flight 2801 ned under indflyvningen til Svalbard Lufthavn, Longyear, og alle 141 ombordværende omkom i den værste flyulykke på norsk territorium.

 15. juli 2009 styrtede Caspian Airlines Flight 7908 fra Iran ned. Flyet var en Tupolev TU-154M fra 1987. Alle 168 ombordværende døde.

 10. april 2010 styrtede et fly af typen ned i et skovområde i Rusland. Flyet var på vej fra Polen og havde den polske præsident Lech Kaczyński om bord som også blev dræbt i styrtet.

 4. december 2010 nødlandede et fly af typen på Moskva-Domodedovo Lufthavn uden for Moskva, da alle tre motorer svigtede. To blev dræbt og ca. 40 blev kvæstede ved nødlandingen.
 25. december 2016 styrtede en militær Tu-154 ned i Sortehavet under en flyvning fra Sotji til Syrien, Alle 92 ombord omkom.

Se også 
 Flyproducenten Tupolev
 Passagerfly

Henvisninger og referencer 
 www.tupolev.ru/English   – Flyproducenten Tupolevs officielle hjemmeside på engelsk.
 www.tupolev.ru/English/Show.asp?SectionID=145   – Flyproducenten Tupolevs officielle artikel om flytypen (På engelsk).

Tu-154
Tu-154
Tu-154
Tu-154
Tu-154